कस्बे के वार्ड संख्या एक में गरीब नवाज मोहल्ले से लेकर दमामी चौक के आगे तक बिछाई जा रही सीवरेज लाइन में घटिया निर्माण व खानापूर्ति का मामला सामने आया है। मोहल्लेवासियों के ध्यान में आने के बाद जब पंचायत समिति के सहायक अभियंता व ग्राम सेवक को सूचना दी तो तत्काल मौके पर पहुंच काम रुकवाया। साथ ही गुणवत्तापूर्ण कार्य करने एवं काम में खामी होने पर भुगतान रोकने की चेतावनी दी। इसके बाद दोपहर तक काम शुरू हो पाया, लेकिन उसमें भी खानापूर्ति का खेल चलता रहा।